CELEX: 31997R0211
Language: sl
Date: 1997-02-04 00:00:00
Title: Uredba Komisije (ES) št. 211/97 z dne 4. februarja 1997 o spremembi Priloge II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (Besedilo velja za EGP)

Pomembno pravno obvestilo

|

31997R0211

Uradni list L 035 , 05/02/1997 str. 0001 - 0003

		Uredba Komisije (ES) št. 211/97z dne 4. februarja 1997o spremembi Priloge II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora(Besedilo velja za EGP)KOMISIJA EVROPSKIH SKUPNOSTI JE,ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 17/97 [2], ter zlasti členov 6, 7 in 8 Uredbe,ker je treba v skladu z Uredbo (EGS) št. 2377/90 postopno določiti najvišje mejne vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil;ker je treba najvišje mejne vrednosti ostankov določiti šele potem, ko se v okviru Odbora za zdravila za uporabo v veterinarski medicini preučijo vsi ustrezni podatki o varnosti ostankov zadevnih snovi za potrošnike živil živalskega izvora in o vplivu ostankov na industrijsko predelavo živil;ker je treba pri določanju najvišjih mejnih vrednosti za ostanke zdravil za uporabo v veterinarski medicini v živilih živalskega izvora določiti živalske vrste, v katerih so lahko ostanki prisotni, mejne vrednosti, do katerih so lahko prisotni v vsakem zadevnem mesnem tkivu, pridobljenem iz zdravljene živali (ciljno tkivo), in naravo ostanka, ki je pomemben za spremljanje ostankov (marker ostanek);ker je za nadzor ostankov, kakor je določen v ustrezni zakonodaji Skupnosti, ponavadi treba določiti najvišje mejne vrednosti ostankov za ciljna tkiva jeter ali ledvic; ker pa se jetra in ledvice pogosto odstranijo iz klavnih trupov, namenjenih za mednarodno trgovino, je torej treba vedno določiti najvišje mejne vrednosti ostankov tudi za mišična ali maščobna tkiva;ker je treba v Prilogo II k Uredbi (EGS) št. 2377/90 vnesti somatosalm;ker je treba do začetka veljavnosti te uredbe dovoliti rok 60 dni, da lahko države članice dovoljenja za promet z zadevnimi zdravili za uporabo v veterinarski medicini, ki so bila izdana v skladu z Direktivo Sveta 81/851/EGS [3], kakor je bila nazadnje spremenjena z Direktivo 93/40/EGS [4], po potrebi prilagodijo določbam te uredbe;ker je bil po postopku iz člena 8 Uredbe (EGS) št. 2377/90 osnutek potrebnih ukrepov predložen Odboru za prilagajanje direktiv o odstranjevanju tehničnih omejitev trgovini v sektorju zdravil za uporabo v veterinarski medicini tehničnemu napredku; ker odbor ni mogel dati mnenja; ker je Komisija zato predlagala, naj ukrepe sprejme Svet;ker Svet ni ukrepal ali glasoval proti predlaganim ukrepom z navadno večino v dovoljenjem roku treh mesecev; ker mora zato ukrepe sprejeti Komisija,SPREJELA NASLEDNJO UREDBO:Člen 1Priloga II k Uredbi (EGS) št. 2377/90 se spremeni, kakor je določeno v Prilogi k tej uredbi.Člen 2Ta uredba začne veljati šestdeseti dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 4. februarja 1997Za KomisijoMartin BangemannČlan Komisije[1] UL L 224, 18.8.1990, str. 1.[2] UL L 5, 9.1.1997, str. 12.[3] UL L 317, 6.11.1981, str. 1.[4] UL L 214, 24.8.1993, str. 31.--------------------------------------------------PRILOGAPriloga II k Uredbi (EGS) št. 2377/90 se spremeni:2. Organske kemikalije"Farmakološko aktivne snovi | Živalska vrsta | Druge določbe |2.84Somatosalm | Losos" | |--------------------------------------------------